— 640 — 



De Felizano predicto. 

 (Hic pictum est oppidum. Vid. Tab. IX, n. 32). 



625. De donacione facta per Guillelmum Marchionem Montisf errati Communi Ast 

 de medietate Felizani. 1213. 21 Maij. 



Anno domini Millesimo ducentesimo terciodecimo Indictione prima die martis duo- 

 decimo kallendas Junij donationem puram et inrevocabilem inter vivos fecit dominus 

 Guillelmus Marchio Montisferrati in manibus domini Ottonis de Careto potestatis Asten- 

 sis vice et nomine communis Astensis recipientis nominative de medietate prò indiviso 

 totius castri Felizani et ville et posse et distrietus jurisdictionis et contilis aquatici 

 piscatici et de medietate omnium rerum quas ibi habebat et possidebat vel visus erat 

 tenere et possidere in militibus et hominibus feudatis et infeudatis iuste vel iniuste 

 in ecclesijs et capellis jure alodij, Remittendo omne Jus quod habet in ipsa predicta 

 medietate nichil in se retinendo preter quod ex ea semper faciat guerram Alexandrinis 

 quandocumque ipsi Marchioni placuerit et omni alij persone salvo communi astensi, 

 Aliam vero medietatem predictus dominus Guillelmus Marchio prout ipsam tenebat 

 teneat. Tali modo facta est predicta donatio, ut predictus dominus Otto potestas no- 

 mine comunis Astensis et commune de Aste per se et suos successores teneat et pos- 

 sideat predictam donationem et faciat inde quicquid facere voluerit proprietario jure 

 sine omni contradictione supradicti domini Guillelmi Marchionis et heredum eius, Et 

 insuper promisit predictus Marchio predictam donationem perpetuo tenere firmam et 

 nullo tempore contravenire per se nec per aliam personam. Actum Aste in domo Ray- 

 nerij Calcanei et fratris, Testes dominus Bonefacius de Gurrino, dominus Georgius 

 index, Petrus Laurentius, Albertus de Canelijs, dominus Anselmus Marchio filius do- 

 mini Guillelmi de Ceva, Arnaldus Giniomus Mandrulius vardalos, Siribonus de porta, 

 Rollandus Cazo, Jacobus de fossato et plures alij. 



Et Ego Gandulfus donaschus notarius hanc cartam scripsi. 



626. De introytu possessionis facto nomine comunis ast de dieta medietate Feli- 

 zani. 1213. 24 Maij. 



Anno domini Millesimo ducentesimo terciodecimo indictione prima die veneris nono 

 kallendas Junij, presentia infrascriptorum testium, Ad honorem dei omnipotentis et 

 beate Marie Virginis et beati Secundi et ad honorem et commodum communis Astensis 

 nomine et vice communis Astensis et nomine domini Ottonis de Careto potestatis eius- 

 dem civitatis Jacobus Rohat et Berardvis Berardengus ambaxiatores communis Astensis 

 nomine et vice communis Astensis Intraverunt possessionem corporalem Felizani prò 

 Illa et de illa medietate Felizanni, quam dominus Guillelmus Marchio Montisferrati 

 filius quondam domini Bonefacij Incliti Marchionis Montisferrati communi astensi de- 

 derat prò indiviso ad proprietatem et dominium communis astensis. Interfuerunt testes 

 Gualla pastronus de Vignalj, prandinus de Felizano, arnaldus de Monte, Conradus 

 Cavazonus, Bischata Macharius, et dominus petrus de Felizano canonicus Astensis ec- 

 clesie. Actum in castro Felizani. 



Ego Gandulfus notarius liane cartam scripsi. 



